Kā lai izzina neizzināmo?
Kādām īpašībām ir jāpiemīt?
Kad cilvēks uzzināja, ka vaļu tauki
var apgaismot mūsu pilsētas tā
kā vēl nekad,
visā pasaulē pēc tiem auga pieprasījums.
Tas lika cilvēkam doties arvien tālāk
nezināmajā okeānā.
Mēs neko nezinām ne par tā dzīlēm,
ne par radībām, kas tajās mīt.
Briesmoņi.
Vai tie ir īsti?
Vai arī tie ir nostāsti, kas izdomāti,
lai liktu mums bijāt jūras noslēpumus?
JŪRAS SIRDĪ
Nantaketa, Masačūsetsa, 1850. g. februāris
Šis jautājums mani satrauc un mulsina,
un tieši tāpēc es atkal
vēršos pie jums ar lūgumu par tikšanos.
Saruna ar jums man katrā ziņā palīdzēs
uzrakstīt romānu, kuru esmu iecerējis
un kura nosaukums ir "Mobijs Diks".
Ceru, ka apsvērsiet manu piedāvājumu.
Nezināmais.
Tas dod vaļu manai iztēlei.
Un mani aizvien tirda jautājums:
kā izzināt neizzināmo?
Patiesā cieņā
Hermans Melvils.
Esam slēgti.
Pēc astoņiem viesus neuzņemam.
"Godātais mister Melvil..."
Jūs ieradāties.
Dārgais, tev ir ciemiņi.
Toms Nikersons?
Hermans Melvils.
Mēs saņēmām jūsu vēstuli.
Jūs esat vai nu izmisis, vai dumjš,
ja reiz atbraucāt uz Nantaketu.
Mans piedāvājums aizvien ir spēkā.
Maksa par pajumti apmaiņā pret sarunu.
Tas ir viss, kas man ir.
Man labpatīk uzskatīt to par ieguldījumu.
Izstāstiet par to, kas notika
ar "Eseksu".
Un ko jūs domājat?
Klīst baumas.
Par to, ka "Eseksa"... - Ko jums vajag?
Kādu stāstu jūs gribat dzirdēt?
Par vali.
"Eseksa" uzskrēja uz sēkļa. To izmeklēja.
Izmeklēšana bija mazāk nekā patiesa.
Vācieties.
Jūs esat pēdējais izdzīvojušais no kuģa.
Ja jūs neko neizstāstīsiet, tad kurš?
Vai jūs mani nedzirdējāt?
Ejiet prom. Tūlīt pat.
Neejiet prom. - Viņš nevēlas runāt.
Es nebraucu tāpēc, lai mani pazemotu.
Lūdzu, mister Melvil.
Viņš man nestāstīs par "Eseksu". Nevienam.
Viņš nekad nav runājis.
Viņš cieš.
Viņa dvēsele
raujas pušu,
viņam ir jāizsūdz grēki.
Ļaujiet man ar viņu parunāt. Lūdzu.
Dārgais.
Manuprāt, tev vajadzētu ar viņu parunāt.
Nē.
Klausies uzmanīgi.
Kas šeit par visu rūpējas, kad tu dzer?
Tu viņam visu izstāstīsi naudas dēļ.
Tu zini, kāda ir mūsu situācija.
Tikai to, ko vajag.
Es atnesīšu viskiju.
Vēstulē es nepieminēju to,
ka arī pats biju vaļu mednieks.
Tikai vienā reisā.
Es biju zaļknābis.
Tātad jūs visu redzējāt.
Mana sieva lasīja jūsu grāmatas.
Viņai tās patika.
Priecājos dzirdēt.
Manas grāmatas labi pērk.
Es domāju, ka šis stāsts
pārspēs manu pirmo romānu,
kurš bija visai labs.
Kārtējais stāsts par jūrasbraucējiem?
Vai esat lasījis Hotornu, mister Melvil?
Lūk, tas ir rakstnieks.
Brīnišķīgs rakstnieks. - Jā.
Taču viņa šeit nav. Es esmu.
Man ir savi iemesli.
Es jums izstāstīšu par "Eseksu".
Manuprāt, jūs būsiet vīlies.
Taču ikviens mans vārds būs patiess.
"Eseksas" stāsts
ir stāsts par diviem cilvēkiem -
kapteini Džordžu Polardu
un viņa pirmo palīgu
Ouenu Čeizu.
Ouen. Lūko, ka nenokavē.
Es paspēšu.
Meita nedrīkst gulēt zem caura jumta.
Kāpēc tu domā, ka tā ir meitene?
Tā jābūt.
Lai es saprastu, kāpēc mīlu tevi
par spīti stūrgalvībai.
Viņa būs līdzīga tev, nevis man.
Gaišiem matiem, alks iekarot pasauli.
Kreklu nomainīsi uz jūrnieka formu.
Tā gan.
Un pārcelšu tevi uz kapteiņa māju.
Negribu dzīvot pilsētā ar ķildniekiem.
Šeit pietiks vietas visiem trim.
Reizēm tava labsirdība un labestība
ir neciešamas.
Ej vien un dabū kapteiņa pakāpi.
Cik solīsiet? - 190.
1000 galoni pa diviem dolāriem! - Ņemu 40!
Kašalots
Tirgotāj! Šeit!
"Kritērijs" atgriezies ar kārtīgu lomu.
1600 bareli. - Jauns rekords.
Londonā dod 50 mārciņas par spermacetu.
Apsveicu.
Mister Čeiz. - Mister Meison.
Lūdzu, nāciet iekšā.
Mans partneris Bendžamins Fulers.
Labrīt, ser. - Sēdieties.
Mister Čeiz.
Ceru, ka zināt, cik mēs esam apmierināti
ar jūsu darbu pa šiem gadiem.
Pateicos, ser.
Viens no mūsu kuģiem, "Eseksa",
ir atkal salabots un gatavs iziet jūrā.
Mēs tajā esam ieguldījuši lielu naudu
un gribam zināt, ka tas ir drošās rokās.
Un tāpēc
ar prieku jums piedāvājam jaunu amatu.
Pirmo palīgu.
Pirmo palīgu?
Jūs man solījāt kapteiņa pakāpi,
kad es piegādāju 1500 barelus.
Atceraties? Jūs devāt vārdu.
Ar šo solījumu nāksies pagaidīt.
Mums tāpat kā visiem neklājas viegli.
Ne jau manis dēļ.
Nantaketa valda pasaules tirgū.
Tā tam ir jāpaliek.
Tagad nav īstais laiks eksperimentiem.
"Eseksas" kapteinis būs Džordžs Polards,
mednieku dinastijas atvase.
Viņa tēvs ir mūsu labvēlis.
Asinssaites, mister Čeiz.
Lai cik reisu jūs arī būtu veicis,
asinis vienmēr gūs virsroku.
Asinis nepiepildīs kuģi ar taukiem.
Kapteinis ir jātur cieņā.
Ja nu cilvēki viņu necienīs?
Jūs par to parūpēsieties.
Visu labu, džentlmeņi.
Es saprotu jūsu vilšanos, tāpēc...
15. daļa no peļņas.
Es nemaksāju tik daudz pirmajam palīgam.
Ja atvedīsiet 2000 barelus tauku,
dodu jums vārdu -
nākamreiz jūs būsiet kapteinis.
Jūs man jau devāt vārdu, mister Meison.
Šoreiz aplieciniet to rakstiski.
Kapteini Polard.
Mēs aprunājāmies ar misteru Čeizu.
Viņš ir gatavs jums kalpot.
Priecājos to dzirdēt.
Man jāauklējas ar kaut kādu pienapuiku.
Ar dulburi, kas dzimis bagātā ģimenē.
Vajadzēja atteikties no viņu piedāvājuma.
Tev ir rakstisks apliecinājums.
Meļa vārds nav nekā vērts
pat uz papīra.
Manis pēc tu vari stūrēt kravas kuģi.
Un tu nebūtu prom divus gadus.
Es nebūšu prom divus gadus.
Kuģis no Bedfordas bija prom trīs gadus.
Divi pagalam, bet tilpne bija pustukša.
Viņi bija no Bedfordas, turklāt bez manis.
Velns parāvis!
Man būs savs kuģis!
Vaļu medību kuģis.
Mēs varam nīkuļot uz šī zemes pleķīša,
taču tā nenotiks, Pegija.
Tu runā tāpat kā tavs tēvs.
Un kas vainas?
Viņš centās ģimenes labā.
Viņš bija sapņotājs, Ouen. - Jā.
Viņš neizgāja jūrā tādu dēļ kā viņi.
Toties redzēja, kā dzima bērni.
Tas ir viss, ko es protu.
Piedod.
Es apprecējos ar vaļu mednieku.
Es atgriezīšos putna spārniem.
Tu tikai atgriezies.
Apsoli man.
Es jau zvērēju. Vai vajag arī apsolīt?
Es apsolu.
Dēls, mums jāparunā.
Gribi būt kapteinis - nekādu brāļošanos.
Tu stāvi augstāk par viņiem.
Neaizmirsti. Un neļauj viņiem aizmirst.
Paldies, ser.
To radīja tavs vecvectēvs un daži citi.
Bez mums pasaule grimtu tumsā.
Es celšu godā Polardu vārdu, ser.
Kungs, Tu radīji milzu vali,
neredzēta garuma briesmoni,
un dāvāji tam neizmērojamu spēku.
Taču Tev, Kungs,
esam arī mēs,
parastie mirstīgie, kuriem jāuztur
sevi, sievas un bērni.
Briesmoņa dusmas ir negantas.
Tēvs mūsu, lai Tava gaisma
apspīd šos ļaudis.
Lai viņu brauciens būtu veiksmīgs
un lai viņi atgriežas ar pilnu tilpni,
lai vaļu tauku baltās liesmas
izgaismo mūsu mājas un sargā ielas
no grēka naktī,
lai dod degvielu mašīnām,
kas virza mūsu dižo valsti,
ļaujot cilvēcei attīstīties.
Mēs Tevi lūdzamies.
Tātad kurā mēnesī tas bija?
Gada beigās.
Mūsu kuģis jūrā devās viens no pēdējiem,
tāpēc arī paņēma mūs ar Barzillaju.
Redzat,
man bija 14 gadu. - 14.
Nikerson, tu stāvi dīkā. Kusties.
Pirmo reizi jūrā.
Nobijies, bet vairāk baidījos to izrādīt.
Barzillajam bija 17.
Mēs bijām bāreņi. Izaugām kuģu piestātnē.
Alkām ātrāk kļūt par vīriem.
Grabs, kas tās viņiem par kniepēm?
Vaļu mednieku kniepes, Tomas.
Kā tās var dabūt?
Ar žebērkli jānodur
vislielākais dzīvnieks pasaulē.
Nikerson, aiznes zaļumus Bondam.
Un pasteidzies, nolāpīts.
Kādu dienu man būs 12.
Vinča gatava, buras nav savilktas, ser.
Mister Džoj, tikai puse no pasūtījuma!
Noliec tās apakšējā klājā.
Ja reiz esi komandā, tas nozīmē vienu.
Tikai es zinu patiesību par Ouenu Čeizu.
Nē, citiem kuģiem komanda jau savākta.
Nu, nu.
Esmu labojies, Ouen. Bet tu?
Vai tiešām Metjū Džojs ir atmetis?
Pavisam skaidrā.
Vai tiešām Ouens Čeizs ir rāms?
Nesatricināms kā baznīca.
Ticēšu, kad redzēšu.
Ar mūsu kapteini
dodu tavam nesatricināmajam mieram
48 stundas.
Lai veicas.
Džordžs Polards.
Ouens Čeizs. - Čeizs.
Jūs neesat no salas, ja? - Jā, ser.
Uz salas tik drīz neatgriezīsimies,
bet jūrā es jūtos kā mājās.
Man jāteic, es biju pārsteigts.
Kapteinis pats izvēlas pirmo palīgu.
Jā, pieredzējis kapteinis.
Taču īpašniekus var saprast,
viņi grib visu nodot drošās rokās.
Protams.
Viņi tikai grib būt pilnīgi droši.
Dariet zināmu, ja kaut ko daru nepareizi.
Skaidra lieta, kapteini.
Mister Čeiz, paceliet enkuru.
Attīt buru! Matroži gatavi!
Mister Lorens, stūrēt kuģi. - Jā!
Mister Džoj, pacelt buras.
Koul, Čepel! Pie bezanburas.
Priekšbura un priekšējās grotmarsburas!
Ašāk, zēni.
Nikerson! Aiziet, pieliec soli!
Uzvilkt rāju buras un trīšus!
Uzvilkt marsburas un bramburas!
Pacelt vinču.
Attīt bramburas.
Atlaist brases un rāju buras!
Blīvē mezgls, ser.
Mister Čepel, pie stūres.
Nevar atsiet, mister Čeiz!
Kāpēc stiprinājumi nav gatavi?
Mister Rej, kur ir klīvers?
Klausos, ser!
Griezt vinču!
Griežu vinču, ser!
Velc, Nikerson!
Dodamies jūrā!
Uz mums skatās Dievs un visa Nantaketa!
Enkurs pacelts!
Kapteini! Pieliecieties!
Uzmaniet galvu, kapteini.
"Eseksa", Nantaketa
Kas noticis, mister Šepard?
Bura sapinusies, ser.
Nespēju attīt, mister Čeiz!
Brambura sapinusies!
Blīve neiet vaļā!
Pamaz buru.
Nevar attīt!
Uzmanīgi!
Blīve, Ouen!
Malā.
Velns parāvis!
Apakšējās buras!
Aiziet!
Ātrāk!
Lieliski, mister Čeiz.
Ja divās nedēļās nokļūsim Kaboverdē,
Kluso okeānu sasniegsim laikā.
Kukurūzu, mister Čeiz?
Nē, pateicos, ser.
Nekad nav garšojusi.
Dīvaini.
Jūsu tēvs esot audzējis kukurūzu.
Tiesa. Audzēja.
Un man to apnika ēst katru dienu.
Kukurūzu, okru.
Tad jau arī pupiņas?
Kamēr viņu neiesēdināja.
Vai jūs to zināt, mister Džoj?
Ser?
Vai jūs zinājāt,
ka tāpēc misters Čeizs ir bārenis?
Mēs visi ejam jūrā savu iemeslu pēc.
Bet nemēģinām izprašņāt.
Tas droši vien nebija viegli.
Taču jūs pieņēma ģimene no Nantaketas.
Nav pirmā reize, kad mani tā nosauc
salinieks, kurš man atgādina,
ka neesmu piederīgs tai ģimenei.
Ja kapteinis neiebilst, mani gaida darbi.
Nē, ser. Man nevajag.
Ne malciņa? - Nē, ser.
Kā jau es teicu,
jo mazāk jautājumu, jo labāk.
Pasniedz ēdienu.
Pirmajā dienā tādas samazgas?
Skopuļi. Kur ir gaļa?
Skaista gan, mister Čepel.
Īsta daile. Izgrebta uz vaļa kaula.
Ļaujiet pieskarties. - Nelien.
Domāju, ka esat precējies.
Jā, ar viņu.
Deguns ir līdzīgs.
Apsveicu, dāmas.
Jūs šodien labi pastrādājāt ar burām!
Pirmo reizi redzu tik dumju komandu.
Mister Čepel. - Ser!
Jūs esat kapteiņa harpunētājs.
Mister Lorens, jūs būsiet manējais.
Klausos, ser.
Mister Pīterson.
Otrā palīga harpunētājs.
Klausos, ser.
Laivās būs seši vīri.
Pirmās mācības rīt. Septiņos no rīta.
Mēs vēl neesam nokļuvuši Helifeksā, ser.
Kā jūs sauc?
Henrijs Kofins.
Kapteiņa brālēns, ser.
Nu, nu, mister Kofin.
Jūsuprāt, valis zina, kur ir Helifeksa?
Es nezinu, kas esat un kā šeit nokļuvāt.
Iespējams, kāds no jums bēguļo.
Lai tā būtu. Tā nav mana daļa.
Taču šeit jums ir viens mērķis,
viens vienīgs,
un tie ir vaļa tauki.
Es gribu savākt 2000 barelu
un pēc iespējas ātrāk atgriezties mājās.
Pat ja vaļu nav, mister Kofin,
mēs nolaidīsim laivas, lai mācītos
medīt vali.
Sliņķi var peldēt mājup. Skaidrs?
Ser.
Zaļknābi. Uz klāja.
Ej.
Jā, jā, sauszemniek.
Tomass Nikersons? - Jā, ser.
Dažiem sākumā metas nelabi.
Celiet atpakaļ!
Labākais veids, kā uzveikt Neptūnu!
Celiet atpakaļ!
Nu ir labāk?
Nolāpīts.
Piedodiet, ser.
Tagad būs, ko uzrakstīt mātei.
Mana māte atdusas Smitshilā.
Arī tēvam tur stāv kapakmens.
Viņš pazuda jūrā pirms manas dzimšanas.
Dod šurp.
Tagad šī ir tava ģimene.
Kā priekos, tā bēdās.
Parasti jau bēdās.
Izmazgā klāju, puis.
Sardze! Jūs sapratīsiet,
ko nozīmē būt vaļu medniekiem. - Jā, ser!
Tā nesien tauvu, Nikerson. - Jā, ser!
Darīsim to tik, cik vajadzēs. - Jā, ser!
Marsburu troses!
Harpunētāj, sagatavoties!
Jā, mister Džoj!
Pie marsburu trosēm.
Pārāk lēni!
Ūdens kausus.
Līdz naktij zināsiet katru kuģa collu.
Stiprāk, Barz.
Ātrāk, mister Rej. - Jā, mister Čeiz.
Šeit vairs nav zaļknābju, mister Čeiz.
Tagad tu esi jūrnieks!
Nav slikti, mister Rej. Malacis.
Tīsim fokburas!
Pierodiet. Strādāsiet kā zirgi.
Mister Čeiz? - Ser.
Paceliet krūzmarsburas.
Tiešām, ser? Netālu ir Golfa straume.
Nogaidīsim un redzēsim, kāds būs laiks.
Mēs atpaliekam divas dienas.
Mums jāpasteidzas un jānoķer pasāti.
Paceliet krūzmarsburas.
Pacelt krūzmarsburas. Ātrāk. - Jā!
Nostiprināt! Pacelt krūzmarsburas!
Augšā, mister Kofin. Vajag ātrumu.
Meklējiet stiprinājumus. Ātrāk.
Paceliet topburas un krūzmarsburas.
Nostiprināt krūzmarsburas falli.
Krūzmarsburas falle nostiprināta, ser!
Krūzmarsburas bēme gatava, ser!
Nostiprinām marsburas, ser!
Kapteinis ļāva pielikt soli! - Peldam!
Šis kuģis vēl kaut ko spēj!
Brāzma labajā bortā.
Jānolaiž buras.
Vēl ne, mister Čeiz.
Mūsu ātrums ir astoņi mezgli,
vētra tuvojas ātrāk.
Nekas. Vīri ir atslābuši uz sauszemes.
Lai zina, ka darbs ir sācies.
Ja nemainīsim kursu, klāsies plāni.
Mister Čeiz, mēs nemainīsim kursu.
Mister Lorens? Ieturēt kursu.
Ieturu kursu, ser.
Tā mēs pazaudēsim pusi dienas.
Mēs apiesim vētru.
Ja nav pa spēkam, lai Dievs stāv klāt.
Sagatavojieties sliktam laikam.
Tuvojas vētra. Nostiprināt visu uz klāja.
Dubultie stiprinājumi laivām!
Sagatavojieties sliktam laikam, Bond.
Dodamies taisni vētrā.
Nostipriniet lūku!
Tā tuvojas ātri!
Jāstūrē prom pa vējam.
Mēs nemainīsim kursu, mister Čeiz.
Mister Lorens! Ieturēt kursu.
Ieturu kursu, ser.
Tūlīt šļāksies iekšā! - Turieties!
Nolaist buras, mister Čeiz!
Augšā, pie vantīm!
Uz aizvēja pusi!
Jānolaiž buras!
Uz aizvēja pusi!
Nikerson, turies!
Turiet troses!
Turiet!
Pagriezt kuģi!
Uz aizvēja pusi!
Nē! Par vēlu!
Izlaist bramburas! - Pagriezt kuģi!
Mainiet kursu, mister Lorens.
Pārāk vēlu!
Trāpīs bortā! Grieziet!
Turieties! - Grieziet!
Izlaist bramburas!
Turieties!
Sargies!
Mister Džoj!
Mums jāgriež bramburas!
Brambura nogriezta!
Tas jānostādina taisni!
Jūs gribējāt mani redzēt, ser?
Rīt septiņos no rīta
jūs savāksiet komandu.
Pateiksiet, ka mēs atgriezīsimies
Nantaketā, lai taisītu remontu.
Un atvainosieties par pavēļu apstrīdēšanu,
kas viņiem visiem teju maksāja dzīvību.
Ko?
Kad atgriezīsimies, pieņemšu atlūgumu.
Tas ir viss.
Jūs likāt pacelt krūzmarsburas.
Tas bija pareizi.
Vīriem bija jāiztur pārbaudījums.
Tāpēc jūs viņus sūtījāt vētrā? - Tā...
bija parasta neveiksme.
Nē, nemākulīga kuģa vadīšana.
Un šādas atrunas ir vājums.
Kas par nekaunību!
Jūs zināt, ar ko runājat?
Esmu kapteinis Džordžs Polards! Polards!
Bet jūs, mister Čeiz,
lai cik kniepju jums arī būtu,
esat parasts fermera dēls,
kas iekāpis virsnieka uniformā.
Tagad vācieties prom.
Atgriešanās bez taukiem būs kļūda, ser.
Un nedarīs godu tam, kuru sauc Polards.
Vai Čeizs, ja jau tā.
Labāk papūlēsimies mums dotajā laikā,
savāksim taukus, atgriezīsimies mājās
un ātrāk tiksim viens no otra vaļā.
Ticiet man, es to gribu ne mazāk kā jūs.
Bet tas, protams, jāizlemj kapteinim.
Tā bija kā nelaimīga laulība.
Laulātie tajā piecietīs viens otru.
Taču viņi var arī nolaist kuģi dibenā.
Esat precējies, mister Melvil?
Esmu. - Lai Dievs jums žēlīgs.
Un mēs gaidām pirmo bērnu.
Vai jūsu sieva zina,
ka atvedāt šurp visu savu naudu
un atdevāt svešiniekam?
Nē, ser.
Jūs esat pilns pārsteigumu.
Tātad
"Eseksa" neatgriezās ostā?
Neatgriezās.
Tas devās tālāk jūrā. - Jā.
Un drīz
atskanēja kliedziens, kuru gaida mednieki.
Vaļi!
No vēja puses!
Lūk, arī vaļi!
Vaļi vai kašaloti, mister Ramsdel?
Tie ir kašaloti! - Lūk, arī astes!
Mister Čeiz, nolaist laivas ūdenī.
Visi uz klāja!
Uz klāja!
Nolaist laivas.
Nolaist!
Dienvidatlantijas okeāns, 3 mēneši jūrā
Uz priekšu!
Lai mugura nokrakšķētu! - Jā, ser!
Pilnā sparā!
Airējiet, kamēr neatkritīs rokas!
Viņi ir tur!
Tur, puiši! Visiem spēkiem! - Jā, ser!
Aiziet! Cik vien jaudas!
Airējiet! No visa spēka!
Lūk!
Vaļu mazulis.
Mazulis? - Tā ir māte.
Bet šis ir tas, ko mums vajag!
Tā ir nauda.
Airē, Nikerson! - Piedodiet, ser.
40 bareli? - 50.
Pārsitīs rekordu!
Airējiet, cik jaudas, puiši.
Lai plaušas pārklājas ar tulznām!
Visiem spēkiem!
Ātrāk, puiši!
Domājiet par airiem!
Mister Ramsdel, tauvu. - Jā, ser.
Mister Lorens, pirmais ir mans.
Dabūjiet man labu vietu.
Aiziet!
Turieties blakus.
Tavas pirmās Nantaketas ragutiņas, dēls.
Ak dievs!
Paskat tik!
Visbaisākā radība uz zemes!
Viņš nirst.
Rokas!
Jāsamērcē tauva.
Malā, puiši.
Tauvas pietiek 140 asīm, mister Čeiz.
80 asis, ser!
Viņš mūs aizraus dzelmē!
Metjū, man vajag jūsu tauvu!
Airējiet!
Pīterson, dod tauvu.
Jā, ser.
Dodiet tauvu, mister Pīterson.
Vēl 60 asis, ser!
20 asis, mister Čeiz. - Sien kopā!
Gatavs! - Aiziet!
Pīterson, stāt. - Jā, ser.
Cik asu?
Vēl 70, ser.
Nē, pagaidiet.
Ouen! - Nē! Vēl par agru!
Neaiztiec tauvu!
Vēl 50 asis, ser.
Velns parāvis, Ouen!
Es teicu: neaiztiec!
30 asis, mister Džoj.
Vēl 10, ser!
Atpakaļ!
Velciet!
Beigas!
Ātrāk, puiši.
Ak kungs! Saņemiet, neģēļi.
Vaļa tauki. Pasmaržojiet, puiši.
Tas atnesīs mums naudu.
Vācieties prom, maitas.
Tiksi galā? - Neparko.
Nu kā? - Švaki.
Tas ir viss.
Mister Čeiz. - Jā?
Tas ir viss, ser. Vairāk nav.
Tas ir zelts, puiši. Turpiniet.
Mēs nevaram tur ielīst.
Tad dabūjiet kādu, kurš var.
Nikerson! Nāc šurp.
Es teicu: nāc šurp.
Lien iekšā.
Aiziet, Tomas.
Šis maksā daudz vairāk
nekā tas, ko viņi iztvaicēja.
Ser! Es nespēju, es...
Piedodiet. Es nespēju.
Lien iekšā, citādi likšu tur gulēt.
Sakod to starp zobiem.
Tur smird kā velna pakaļā.
Paldies.
Piedod.
Nikerson, paņem līdzi manu spilvenu.
Ej.
Tur iepazīsti pats sevi.
Jums nav likuši līst vaļa galvā? - Nē.
Mani pasaudzēja.
Vislielākais dārgums ir tieši tur.
Nekad neaizmirsīšu pirmo vali.
47 bareli.
Taču prieki nebija ilgi.
Tajos ūdeņos jau visu izmedīja?
Izmedīja.
Tāpēc mēs devāmies tālāk.
Dienvidamerika
Jā.
Ragu apbraucām veselu mēnesi.
Hornas rags
Mēs pametām Dievidatlantiju cerībā,
ka mums veiksies labāk.
Taču Klusais okeāns neko neizmainīja.
Mēs sasodīti reti redzējām vaļus.
Pēc gada jūrā
attiecības starp kapteini
un pirmo palīgu kļuva saspringtākas.
Polards visu laiku tupēja kajītē,
baidoties paskatīties komandai acīs.
Mūsu tilpne bija gandrīz tukša.
Mūsu pūliņu niecīgie rezultāti
atgādināja tikai to,
ka mājās tik drīz neatgriezīsimies.
Atakamesa, Ekvadora
Nē. Es nerunāju jūsu valodā.
Runājiet angliski.
Dod man vairāk.
Lūdzu, ser.
Nantaketas vaļa tauki.
Tas sivēns nemaksā vairāk. - Vairāk!
Mācītājs iesaka aizrakstīt uz mājām.
Kam šīs vēstules palīdzēs?
Atraitnēm?
Atklāt kuģa īpašniekiem, ka tā vairs nav?
Cik ilgi mēs tā dzīvosim, kapteini?
Aizraksti uz Spāniju, palūdz piedošanu
sev un savam kapteinim.
Neviens nevarēja novērst to, kas notika.
Kurš mums ticēs? Ne jau mūsu patroni.
Jūs ilgi pildījāt viņu kabatas ar zeltu.
Kapteini.
Man teica, ka jūsu kuģim uzbruka.
Kapteinis Džordžs Polards. "Eseksa".
Kapteinis Klemente Pelaess, "Santamarija".
Uzcienāsiet biedru?
Nē.
Nepaveicās?
Cik tālu no krasta?
Tikai muļķis turp dotos.
Un kur tas ir?
Tūkstoš jūdžu no ekvatora.
Atklātajos ūdeņos.
Tur bija vaļi?
Vairāk nekā spējat iedomāties.
Simtiem.
Kur vien acis rāda.
Mēs savāktu 3000 barelu dienā.
Ko nozīmē "savāktu"?
Ja vien nebūtu tā sātana.
Valis.
Balts kā alabastrs.
30 metru garš.
Nonāvēja sešus no manas komandas.
Un arī pārējiem ir ko atcerēties.
Tas dejoja džigu un iztīrīja kabatas?
Gracias.
Jūs tam ticat?
Ja dosimies tagad,
mēs noķersim pasātus, piepildīsim tilpnes
un pēc pusgada atgriezīsimies mājās.
Ko teiksiet, mister Čeiz?
Nav vērts pasliktināt mūsu stāvokli.
Piekrītu. Āmen.
Āmen.
Kapteini un palīgu pārņēma alkatība.
Un mēs izgājām jūrā.
Tūkstoš jūdžu gar ekvatoru.
Tur, kur beidzas zināšanas,
sākas pieņēmumi.
Tur vaļi devās slēpties.
Pēc iespējas tālāk no cilvēka.
Taču mēs tos izsekojām.
Nantaketa
Daudzus gadsimtus pirms mums
jūrnieki baidījās nokrist no zemes malas.
Toties mēs tuvojāmies saprāta robežai.
Vaļu nav
Ticība padevās šaubām.
Cerība - aklai māņticībai.
Kapteini, ļaudis runā.
Ļaudis tā dara.
Viņiem nepatīk, ka mēs dodamies tik tālu.
Jūs viņus pārliecinājāt?
Atgādinājāt, ka mūsu mērķis ir tauki,
un, ja reiz vaļi ir 1000 jūdžu tālu,
tad arī mēs turp dodamies?
Brālēn, lūdzu.
Tas ir neprāts.
Jūs ļāvāties tā cilvēka ietekmei.
Jums ir jāgriežas atpakaļ.
Labāk atgriezieties, nomieriniet vīrus,
kļūstiet par vadoni
un nekad vairs ļaunprātīgi neizmantojiet
radniecību ar mani.
Mister Kofin.
Atklātie ūdeņi, 14 mēneši jūrā
Kas tur ir? - Klausies.
Mister Čeiz?
Redzu baltu ūdeni.
Kur? - Kreisā borta pusē!
Kreisā borta pusē!
Kur tie ir? - Redzat?
Nolaist laivas!
Pie velna Meksikas ūdeņus!
Pacelt airus!
Aiziet, mister Čepel!
Duriet!
Tev priekšā, Pīterson!
Neatdodiet viņam airus. Turpināsim.
Valis? - Jā.
Tātad tā ir taisnība? - Jā.
Taisnības ir par daudz.
Ceļam augšā!
Visiem spēkiem!
Mister Bond!
Fokrāju atpakaļ, nolaist tauvas!
Jā, ser!
Rekur, Pīterson! Aiziet!
Mister Lorens, vediet mūs uz baru.
Jā, ser. - Darva, ser.
Mēs viņu atradīsim.
Valis ir tepat.
Taisni virsū!
Valis rokā, puiši!
Kas tas bija, mister Lorens?
Mister Čeiz!
Nolāpīts.
Sameklējiet misteru Lor...
Mister Īston!
Lai misters Lorenss dodas pie sūkņiem!
Kur viņš ir?!
Pa kreisi no priekšgala!
Nesiet vislielākās harpūnas.
Viņš grib cīnīties?
Pirmo reizi redzu, ka valis tā uzvedas.
Mister Lorens, pie stūres rata.
Nostipriniet tauvas galu. - Jā, ser.
Lai tur vai kas, viņš ir mans.
Grieziet tauvu! - Uzmanīgi!
Kapteini! - Ko?
"Eseksa" sasvērusies!
Sagriezt laivu!
Palīgā! Mister Džoj! - Nikerson!
Dodiet roku! - Palīgā!
Nikerson!
Mister Čeiz!
Valis, ser. Tas iedragāja kuģi.
Ko? - Īstons un Seiborns pagalam.
Sūkņi nedarbojas, ser.
Sagatavojieties pamest kuģi.
Ar airiem līdz mājām netiksim.
Noņemsim buras un kaut ko sameistarosim.
Paņemiet pēc iespējas vairāk pārtikas.
Mums vajadzēs visu saldūdeni.
Nikerson, ņem visu, ko vari.
Barz, nāc šurp.
Žēlīgs dievs.
Vispirms buras un pārtiku.
Ņem visu, ko vari aiznest.
Ātrāk, puiši!
Nikerson, kajītē ir vēl mucas.
Turi? - Sausiņi ir sausi.
Ātrāk, kungi.
Nolaist laivas!
Turiet tauvas! - Uzmanīgi!
Laižam lejā! - Mister Koul, turiet rāju.
Laidiet lejā!
Turi!
Ātrāk, Nikerson! - Dodiet buras!
Čeiza laivā.
Laidiet lejā rāju!
Mums vajag buras. Ūdens ir maz.
Dodiet mucas!
Ņemiet nost tauvas!
Vairāk ūdens! Un sausiņus! Žiglāk!
Kajītē vēl ir mucas!
Bendžamin! Ātrāk!
Roku! - Velciet augšā.
Es tevi turu!
Sausiņi!
Ātrāk! Aiziet!
Žiglāk, mister Nikerson!
Nost no taukiem!
Kuģis grimst! Tas ir sasvērsies!
Kur ir Ouens?
Kur ir misters Čeizs?
Viņš bija šeit, ser.
Ātrāk! - Ouen!
Mister Čeiz! - Jādodas prom!
Aiziet, puiši!
Uz klāja tauki!
Kapteini! - Mister Čeiz!
Mister Čeiz, ser!
Ouen!
Kur ir pirmais palīgs?
Kuģis uzies gaisā!
Ouen! - Jādodas prom!
Nē, pagaidiet!
Mister Čeiz, ser!
Mister Čeiz!
Rekur!
Šurp! - Mister Čeiz!
Pastum malā!
Mister Čeiz.
Šurp! Aiziet. Mēs jūs turam.
Ser. - Viss kārtībā, mister Čeiz.
Sagribēji pazvejot?
Iztīriet un pielādējiet, mister Džoj.
Pavirzīsimies nostāk,
citādi nogrimsim reizē ar to.
2000 jūras jūdžu
uz rietumiem no Dienvidamerikas
Kapteini.
Cik mums ir pārtikas?
Divas unces sausiņu dienā.
Un pustase ūdens.
Mēs neizdzīvosim.
Tikai pāris dienas.
Tas ir viņš.
Jā, viņš.
Jūs mani nepiemuļķosiet, mister Čeiz.
Mister Kofin? - Ak tad tā?
Tā ir jūsu vaina.
Jūs zināt, ka tā ir.
Nolaid! - Mister Kofin, nolaidiet pistoli.
Sakiet, ka jums ir bail!
Ko dari?! - Nolaidiet pistoli.
Kas notiks, kad beigsies pārtika un ūdens?
Klausi kapteini, Kofin!
Lai viņš pabaidās. - Nolaidiet pistoli.
Tā ir pavēle! - Klausi kapteini!
Sakiet!
Henrij. - Sakiet!
Sakiet!
Henrij!
Nolaid pistoli.
Henrij!
Nolaid.
Mēs nolēmām doties uz austrumiem.
Atgriezties tur, no kurienes nācām.
Mūsu rīcībā bija tikai saule un kompass.
Visi virzieni šķita vienādi.
Cerība bija rieteņi uz Lieldienu salu.
Līdz tai bija 3000 jūdžu.
12 dienās aizdreifējām uz dienvidiem.
Sešos platuma grādos.
Neesam tuvāk Lieldienu salai ne par jūdzi.
Mēs stāvam uz vietas.
Mēs esam nolādēti.
Atgūsim laiku, kad noķersim vējus.
Mēs tos noķersim.
Čepel!!
Viņš ir šeit, kapteini!
Mister Džoj, falle iestrēgusi!
Mister Džoj!
Jums nekas nekaiš, mister Džoj?
Turi pinni!
Turi! - Metjū!
Nolaid buru!
Metjū. Kas notika?
Kas notika?
Ouen. Ko tu šeit dari?
Ļauj paskatīties. - Nē.
Guli mierīgi. Es paskatīšos.
Viss ir labi. - Mieru. Es paskatīšos.
Viss ir labi. - Zinu. Es tikai paskatīšos.
Es sasitu galvu.
Tā ir tikai skramba.
Skramba. - Iedodiet viņam ūdeni.
Man nevajag ūdeni!
Iedodiet viņam ūdeni!
Nē, nevajag. Man viss ir labi.
Ņem.
Es tevi turu.
Viss ir labi.
Ko lūrat? Man viss ir labi.
Kapteini Polard. Svaigs kā gurķītis.
Kā gurķītis. Dzirdat?
Ouen. Viss ir labi.
Skaidrs? Man viss ir labi!
Tu esi stiprs. - Paldies. Viss ir labi.
Ej prom.
Viņš ir vesels.
Aiziet.
Kāpēc jātērē ūdens mironim?
Viņi pazīst viens otru
un dodas jūrā kopš mazotnes.
Saki. Tu varētu noskatīties,
kā mirst tavs brālis?
Es domāju ar vēsu prātu, mister Čepel.
Šeit visiem nepietiks.
Kāpēc jātērē ūdens mironim?
Kāpēc jātērē ūdens...?
Kāpēc jātērē ūdens?
Kāpēc jātērē ūdens mironim?
Mister Nikerson?
Kāpēc jātērē...? - Kas jums kaiš, ser?
Es nespēju. - Ko nespējat?
Nē, jums...
Jums ir vairāk, nekā vajag.
Ser, mēs esam nonākuši tik tālu.
Viss.
Mēs vienojāmies, ser.
Savāciet naudu un ejiet prom!
Tā ir vienošanās ar sātanu. - Nē, ser.
Sātanam patīk neizpaustie noslēpumi.
Īpaši tie, kuri plosa dvēseli.
Kāds ir jūsējais?
Es neesmu dižs rakstnieks.
Es neesmu Hotorns.
Taču kopš brīža, kad to izdzirdēju,
šis stāsts man neliek mieru.
Tas ir pārņēmis mani.
Ja es to neuzrakstīšu, baidos,
ka vispār neko vairs neuzrakstīšu.
Kas vēl?
Ja es to neuzrakstīšu, baidos...
ka tas nebūs tāds, kādam tam jābūt.
Turpiniet, ser.
Mūsu abu dēļ.
34 dienas dreifējot
Padod.
Paldies, ser.
Pateicamies Tev, Kungs,
par ēdienu, ko Tu mums devi.
Piedodiet. - Par dzīvi, veselību
un visu labo. Lai viss... - Zeme.
Zeme!
Airus!
Aiziet!
Airus! Ātri!
Aiziet!
Airējiet!
Es to ieraudzīju, mister Čeiz. - Jā.
Stāt. Stāt!
Mister Čeiz. Kas noticis?
Mister Čeiz!
Kas notiek? Kāpēc mēs apstājāmies?!
Viņš mums seko!
Par ko viņš runā?
Tur nekā nav, mister Čeiz!
Tur nekā nav, ser!
Ser, ko jūs darāt?
Turieties! Turieties!
Nē!
Kur viņš ir?
Šī, iespējams, ir Djusi sala.
Bez kartes un kompasa nevar pateikt.
Uguns degs dienu un nakti.
Garāmejošais kuģis var pamanīt dūmus.
Lūk, ko es gribēju jums parādīt.
Viņi šeit jau ir sen.
Gaidīja kuģi.
Taču kuģis tā arī neieradās.
Un neieradīsies.
Ja mēs paliksim, nomirsim.
Tropu putni vairs nelidos,
jo viņu olas būs apēstas.
Nav slikti zināt iepriekš par nāvi,
jo tad var sagatavoties.
Nelaime tāda, ka mēs esam tālu no mājām
un nav iespējams atvadīties, izlīgt,
nokārtot rēķinus.
Tad nokārtosim tos savā starpā, kapteini.
Kā kapteinis?
"Eseksa" nenogrima jūsu vainas pēc.
Vaina gulstas... - Jūs neesat kapteinis.
Jūs bijāt radīts šim darbam.
Taču es to tikai mantoju.
Ko lai mēs darām, Džordž?
Kā gan mēs sadusmojām Dievu?
Dievu sadusmoja tikai un vienīgi valis.
Nevis mēs?
Lūk, kur mūs aizrāva uzpūtība un alkatība.
Dievs mūs radīja pēc savas līdzības.
Radības kroņi,
kuriem jāapbrauc dāvātā planēta.
Jāpakļauj daba.
Pēc tā visa mēs esam radības kroņi?
Mēs neesam nekas. Smilšu graudi.
Un putekļi.
Rītausmā mēs dosimies pret sauli.
Ja mums ir lemts mirt,
tad, Dievs dod,
mēs mirsim kā īsti vīri.
Gatavi, mister Vīks? - Jā, ser.
Mister Čepel?
Mister Rait? - Es nevaru, ser.
Mēs ar Raitu un Vīksu
paliksim.
Gatavs, Metjū?
Es tev palīdzēšu. Celies. - Nav jēgas.
Tu dzirdi? - Mēs atgriezīsimies mājās.
Nav jēgas.
Ej.
Velns parāvis, Metjū.
Tas nekas.
Es atsūtīšu kuģi, kad atgriezīšos.
Mēs vēl uzspēlēsim kārtis Nantaketā.
Jā.
Sarunāts. - Labi.
Atvērt?
Es tikšu galā.
Ja vajadzēs.
Lai Dievs tevi sargā, brāli.
Un arī tevi.
Brāli Pīterson?
Tu ar mums?
Mister Pīterson.
Kāpiet manā un Bonda laivā.
48 dienas dreifējot
Kur viņš ir?
Polard?
Mister Lorens, mostieties.
Kur ir otrā laiva?
Polard!
Kapteini Polard!
Kapteini Polard, ser!
Polard. - Kapteini!
Kapteini Polard!
Polard!
Kas noticis?
Bendžamin. Ko tu dari?
Viņš ir miris.
Pārmetīšu pār bortu, ser.
Paskaties uz mani.
Paskaties, Bendžamin.
Jūrnieks nemetīs prom to, kas var glābt.
Uzklausi mani, puis.
Viņš mums var palīdzēt.
Dievs Tēvs. Mans Kungs.
Dāsnais un žēlīgais Kungs.
Visu acis uz Tevi raugās ar cerību,
un Tu viņiem uzturu dod īstajā laikā.
Mana dvēsele ir mirusi.
Tātad tas bija izlemts.
Mēs uzšķērdām ķermeni.
Izņēmām orgānus.
Atdalījām locekļus...
un nogriezām miesu no kauliem.
Pēc tam
aizvērām ķermeni,
aizšuvām to
tik labi, cik vien spējām,
un atdevām to jūrai.
Vispirms mēs apēdām sirdi.
Jūs mani nosodāt.
Nē.
Nu re.
Viss.
Es izstāstīju.
Nevienam nebijāt stāstījis?
Nē.
Pat ne sievai?
Jūsuprāt, viņa spētu mani iemīlēt,
zinot par šausmām, kuras pastrādāju?
Jā. Spētu.
Ja tu man to būtu izstāstījis uzreiz,
es tik un tā nēsātu tavu gredzenu.
Tā puikas spēks
aizvien mīt tevī.
Es to redzu.
Pat ja tu pats neapjaut.
Tagad tu vari pabeigt stāstu.
Ei, sēdies.
Paklau...
atliec galvu.
Mums vēl ir pāris piles ūdens.
Nepadodies. Mēs dodamies mājās.
Vai jums mājās ir ģimene, mister Čeiz?
Jā, man ir sieva.
Un dēls vai meita.
71 diena dreifējot
1200 jūdžu uz rietumiem no Dienvidamerikas
Nu ko.
Kapteini!
Atkal vilksim lozi.
Mēs to nedarīsim.
Mēs vilksim vēlreiz.
Mister Ramsdel,
jūs pārņemsiet laivas vadību.
Brālēn, tu...?
Jūs esat mūsu kapteinis.
Vīriem jūs vajag.
Ar vīriem viss būs kārtībā.
Lūdzu.
Henrij. - Vilksim vēlreiz.
Tā ir pavēle.
Ja nespēj to izpildīt,
iedod pistoli citam.
Henrij, nē!
Palīdzi.
Bezvējš ilga vairākas nedēļas.
Tā Klusā okeāna daļa bija kā tuksnesis.
Saule svilināja.
Man bija bail.
Es spēju domāt tikai par to,
ka visi nomirs, bet es palikšu pēdējais.
Saskaņā ar mistera Čeiza aplēsēm
līdz zemei bija vēl 800 jūdžu.
Mister Čeiz.
Kapteini Polard.
Es tā priecājos jūs redzēt.
Mūsu izglābšanās nesniedza prieku.
Tāpat kā mūsējā, ser.
Barzillajs?
Trešā laiva?
Viņi...
Viņi nav redzēti jau vairākas dienas.
Baidos, ka viņi ir miruši, ser.
Mister Čeiz, jums ir vislabākā pozīcija.
Tas ir tikai valis.
Viņš ir tur! Metiet šķēpu!
Metiet!
Metiet šķēpu!
Aiziet.
Metiet!
Aiziet.
Nogaliniet viņu! Viņš ir šeit!
Metiet šķēpu!
Kāpēc jūs viņu nenogalinājāt?!
Jūs esat muļķis.
Mūs izšķīra straumes...
un mēs vairs neredzējām Polarda laivu.
87 dienas dreifējot
Laiva!
No aizvēja puses!
Dievs, apžēlojies.
90 dienas dreifējot
1821. gada 18. februāris
Mister Čeiz.
Tēvs!
Nepamet mani, tēvs!
Mister Čeiz.
Skatieties, ser.
Mister Čeiz,
skatieties.
Mostieties, mister Čeiz!
Mostieties!
Mostieties, ser, tur ir zeme.
Mister Čeiz, skatieties.
Tur arī mūs izglāba -
pie Masafueras salas, Čīlē,
90 dienas pēc "Eseksas" nogrimšanas.
Mums iedeva vecas drēbes.
Mūs pabaroja.
Sākumā bija grūti ēst.
Nepierasti.
Par mums rūpējās, cik vien spēja,
līdz atradām kuģi, ar kuru atgriezties.
Šis brauciens ilga vēl trīs mēnešus.
Nantaketas līcis, 1821. gada 11. jūnijs
Šķita, ka mūs sagaidīja visa sala.
Taču gaviles neskanēja.
Viens vienīgs klusums.
Uz mums skatījās tā, it kā mēs būtu
rēgi,
spoki.
Mēs nevienam nestāstījām, kā izdzīvojām,
bet varbūt viņi zināja par mūsu grūtībām.
Varbūt arī tā bija parasta ziņkāre.
Ak dievs!
Es taču apsolīju, vai ne?
Ak kungs.
Sveika.
Mīļā. Kas viņa ir?
Fēbe Ena.
Fēbe Ena Čeiza?
Tas ir tētis.
Sveika, mīlulīt.
Tas ir tavs tētis.
Ak dievs.
Viņu, protams, nelika mierā.
Tiklīdz Čeizs taisījās doties mājās,
viņam lika atgriezties kantorī.
Vēl bija palikuši nenokārtoti jautājumi.
Ķersimies pie lietas.
Tā kā ir pazuduši cilvēki un īpašums
mūsu jūras brauciena laikā,
tiks uzsākta izmeklēšana.
Kā kapteinim un pirmajam palīgam mums
jāatbild par to, kas notika.
Jā, protams.
Pēc sarunas ar īpašniekiem
un manu tēvu
kļuva skaidrs, ka pilnīgai vaļsirdībai
būs sekas.
Briesmīgas sekas visam rūpalam.
Ka "Eseksu" nogremdēja valis.
Bet tā ir taisnība.
Ja apdrošināšanas kompānijas un investori
sāks raizēties par to,
ka jūras nezvēri gremdē kuģus,
ka jūrnieki velk lozes, lai izdzīvotu...
Mēs strādājam tauku rūpalā.
Mēs visi.
Kā jau jebkurā rūpalā, veiksmes iespējai
vienmēr jāpārspēj risks.
Un ko jūs iesakāt, Džordž?
Sakiet, ka kuģis uzskrēja uz sēkļa.
Tie ir meli.
Un cilvēki gāja bojā noslīkstot.
Arī tie ir meli.
Padomājiet. Jūs iecels par kapteini.
Man jau ir rakstisks apliecinājums.
Ja vien piepildītu kuģi ar taukiem.
Tagad jums būs garantija.
Jūs kļūsiet bagāts.
Cietzemes iedzīvotāja vārds "Čeizs"
kļūs par cienījamu vārdu
vienai no labākajām ģimenēm Nantaketā.
Gribat, lai visu attaisnoju peļņas dēļ?
Mēs gribam, lai esat praktisks.
"Eseksu" iznīcināja baltais valis.
Bet tiem, kas izglābās sīkās laivelēs,
nācās pastrādāt zaimu darbus,
lai izdzīvotu.
Un mums tā vietā
jāizplata nekaunīgi meli,
lai jūs, Nantaketas kuģu īpašnieki,
varētu piebāzt kabatas un mierīgi gulēt?
Es netaisos piepušķot patiesību.
Arī jums to neiesaku, Džordž.
Pēdējo reizi, kad viņu redzēju...
Mister Čeiz, ser!
...es nespēju atrast pareizos vārdus.
Tomas.
Varbūt tādu vārdu nemaz nav.
Es braukšu uz Falmutu,
un...
es...
es jutos pagodināts, ser,
kuģot kopā ar jums.
Arī es jutos pagodināts, mister Nikerson.
Ņemiet.
Lai veicas, Tomas.
Jums arī, ser.
Nākamajā dienā Polards deva liecību.
Džentlmeņi, kapteinis Džordžs Polards.
Tur bija visi Nantaketas ietekmīgie ļaudis.
Tā bija formalitāte.
Labdien, kapteini. Sēdieties.
Tātad rakstīsim protokolā...
"Eseksu" iznīcināja baltais valis
1200 jūdžu attālumā
uz rietumiem no Ekvadoras.
It kā runātu pats Ouens Čeizs.
Viņš izstāstīja patiesību.
Kapteiņa sirdsapziņa bija tīra.
Taču izmeklēšana bija fikcija.
Polards atkal devās jūrā
meklēt balto vali.
Viņš tā arī to neatrada.
Uzskrēja uz sēkļa pie Havaju salām.
Tā bija otrā neveiksme.
Viņš vairs nedevās jūrā.
Un Ouens Čeizs?
Viņš bija īsts godavīrs.
Vispirms nosūtīja kuģi uz Djusi salu.
Misters Džojs nomira.
Taču pārējie brīnumainā kārtā izdzīvoja.
Un pēc tam?
Pēc tam viņš ar visu ģimeni
pārcēlās uz Ņūbedfordu.
Sāka visu no sākuma.
Kļuva par tirdzniecības kuģa kapteini
un kuģoja pēc saviem noteikumiem.
Jūs neatdevāt naudu velti, mister Melvil.
Februāra naktis ir visgarākās gadā.
Tagad jūs abi varat atpūsties.
Ticiet man,
es vēl ilgi neatpūtīšos.
Kāpēc?
Jums taču ir stāsts.
Sižets. Jūs visu pierakstījāt.
Varbūt man nevajadzēja sižetu.
Ko tad?
Kaut ko citu, ko jūs man šonakt iedevāt.
Kas tas ir?
Drosmi doties tur,
kur neviens negrib iet.
Mister Melvil,
vai tas, ko dzirdējāt un ko izstāstīju,
tiks pieminēts jūsu grāmatā?
Tas būs romāns, mister Nikerson,
uzrakstīts pēc patiesiem notikumiem.
Taču nav vajadzības visu izmantot.
Pateicos. - Lūdzu. Ņemiet.
Nē. Tā ir jūsu nauda. Es uzstāju.
Ņemiet.
Es domāju, ka vismaz vienam
ir jādomā ar skaidru galvu.
Tātad jūs atgriezīsieties...
Pitsfīldā, Masačūsetsā.
Nu tad vēlu sekmes.
Pateicos.
Starp citu, dzirdēju, ka kāds Pensilvānijā
izurba zemē caurumu
un atrada taukus.
Tā nevar būt taisnība.
Es arī dzirdēju.
Tauki no zemes.
Ej nu ej.
Sauciet mani par Ismaēlu.
Hermans Melvils pabeidza romānu 1850. g.
Pēc gada tika izdots "Mobijs Diks".
Nataniels Hotorns par "Mobiju Diku" teica:
"Šī epopeja ir Homēra cienīga.
Tā kļūs par Amerikas epopeju."
Tulkojusi Ilva Smirnova
Izplatītājs ACME Film